De to mænd, der i dag er for retten i Aalborg, tiltalt for at have truet personalet og røvet 980.000 kroner i både dansk og undenlandsk valuta, skal i fængsel i minimum fire år, i hvert fald hvis det står til anklager, Sebastian Knop Reventlow. Derudover vil han have dem begge to udvist for bestandigt. Retssagen blev udskudt i en time, fordi man ventede på et vidne. Til sidst blev politiet sendt ud for at hente vidnet, men det viste sig at vidnet sad i arresten, og derfor ikke selv var mødt op i retten.
Anklageren håber på at de to bankrøvere fra Nørresundby Bank får hver fire år i fængsel.